A Bizottság 1084/1999/EK rendelete
(1999. május 26.)
a kőolaj és egyes kőolajtermékek a Jugoszláv Szövetségi Köztársaságba (JSZK) történő eladásának és szállításának a betiltásáról szóló 900/1999/EK tanácsi rendelet 2. cikkében említett illetékes hatóságok jegyzékének megállapításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a kőolaj és egyes kőolajtermékek Jugoszláv Szövetségi Köztársaságba (JSZK) történő szállításának és értékesítésének a betiltásáról szóló, 1999. április 29-i 900/1999/EK [1] tanácsi rendeletre, és különösen annak 6. cikkére,
mivel szükség van azon illetékes hatóságok jegyzékének megállapítására, amelyek a 900/1999/EK tanácsi rendelet 2. cikke (1) bekezdésében megállapított feltételeknek megfelelően és a meghatározott célok elérése érdekében engedélyezik a kőolaj és egyes kőolajtermékek eladását, szállítását vagy kivitelét, és amelyeknek meg kell kapniuk az említett rendelet 2. cikke (2) bekezdésében említett értesítéseket,
ELFOGADTA EZT A RENDELETET:
1. cikk
E rendelet mellékletének megfelelően meg kell állapítani a 900/1999/EK tanácsi rendelet 2. cikkében említett illetékes hatóságok jegyzékét.
2. cikk
Ez a rendelet a Hivatalos Lapban való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1999. május 26-án.